Diari Oficial de la Generalitat Valenciana


Sumari del DOGV 5967, del 04-03-2009 (2009/2420)

RESOLUCIÓ de 9 de desembre de 2008, de la directora general d'Habitatge i Projectes Urbans, d'acreditació de l'entitat de control de qualitat de l'edificació Investigación y Control de Calidad, SA (INCOSA), amb la referència 07005EPR/08.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5967

Data del DOGV
:   04-03-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/2420


Data del document
:   09-12-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 9 de desembre de 2008, de la directora general d'Habitatge i Projectes Urbans, d'acreditació de l'entitat de control de qualitat de l'edificació Investigación y Control de Calidad, SA (INCOSA), amb la referència 07005EPR/08. [2009/2420]  
José Santiago Vega Garrido, en representació de l'entitat de control de qualitat de l'edificació Investigación y Control de Calidad, SA (INCOSA), sol·licita l'acreditació en el camp d'assistència tècnica que s'indica en aquesta resolució.  
L'expedient d'acreditació s'ha tramitat de conformitat amb la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener, i mitjançant aquest s'ha comprovat el compliment dels requisits exigits pel Decret 107/2005, de 3 de juny, del Consell de la Generalitat.   
Per aquesta raó, a proposta de l'Àrea de Qualitat en l'Edificació, aquesta Direcció General resol:  
Primer  
Acreditar l'entitat de control de qualitat de l'edificació Investigación y Control de Calidad, SA (INCOSA), amb domicili social al carrer Juan de la Cierva, 27. Edifici Wellness II. Parc Tecnològic de Paterna (Valencia) i oficines perifèriques al carrer Ausó i Monsó, número 16, 5ª d'Alacant (Alacant), amb la referència 07005EPR/08, per al camp d'assistència tècnica definit pels criteris següents:  
E: Edificació: edificació l'ús principal de la qual siga administratiu, sanitari, religiós, residencial en totes las seues formes, docent i cultural.  
P: Procés de l'edificació: concepció tècnica i execució d'obres.  
R: Requisits bàsics de l'edificació:  
- Seguretat: fonamentacions i estructures.  
- Funcionalitat de dotació: instal·lacions d'electricitat de mitjana i baixa tensió. Instal·lacions de fontaneria. Instal·lacions de sanejaments. Instal·lacions d'il·luminació.  
Segon  
Aquesta acreditació tindrà validesa per un període de cinc anys comptadors a partir de la data de la resolució, i queda supeditada al compliment de les condicions establides en el Decret 107/2005, de 3 de juny, del Consell de la Generalitat, i en particular les indicades en els articles 3 i 4 del decret esmentat.  
Tercer  
Les inspeccions periòdiques per a la verificació del compliment dels requisits de l'acreditació durant el període de validesa dels cinc anys les realitzaran inspectors del Servei de Control e Infrastructures de Qualitat de la Direcció General d'Habitatge i Projectes Urbans, amb la intervenció d'entitats col·laboradores per a la realització d'auditories tècniques i de qualitat, de conformitat amb els articles 6 i 8 de l'esmentat Decret 107/2005, de 3 de juny, del Consell de la Generalitat.   
Quart  
Qualsevol variació en les condicions que han servit de base per a l'acreditació de l'entitat de control haurà de ser comunicada a aquesta Direcció General en el moment en què es produïsca.  
Contra aquesta resolució, que no posa fi a la via administrativa, es pot interposar recurs d'alçada davant de la secretària autonòmica de Medi Ambient, Aigua, Urbanisme i Habitatge, en el termini d'un mes comptador des de la notificació, d'acord amb el que preveu l'article 114 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/99, de 13 de gener.  
Aquesta resolució es publicarà en el Diari Oficial de la Comunitat Valenciana, per a coneixement general.  
València, 9 de desembre de 2008.- La directora general de Habitatge i Projectes Urbans: M. Jesús Rodríguez Ortiz.